钦定古今图书集成/明伦汇编/闺媛典/第065卷 > 冯氏刘氏
## 钦定古今图书集成/明伦汇编/闺媛典/第065卷 > 冯氏刘氏

按《广东通志》：冯氏，乡民易鹤妻。刘氏，鹤弟，易天准妻，
兄弟同居。嘉靖间，并为流贼所获。冯有男，刘有女，俱
襁负，私相语曰：“今当存者子女耳。”行至仓边塘绐贼
曰：“吾等弱质，子女在，负不能行，盍去吾缚，俾释子女。”
贼从之，二妇遂释子女，相挽赴水，贼以短戈中冯胸，
立死水中。刘抱冯尸，俱沉而死。事闻，表其门。